દુનિયામાં જ્યારે આપણી ક્યાંય પણ જીત થાય અને જે ગર્વથી એમ કહે કે, ‘ધેટ્સ માય ફ્રેન્ડ’ અને જ્યારે આપણે હારી જઈએ, પરિસ્થિતિ સામે લડતાં-લડતાં થાકી જઈએ અને ત્યારે કોઈ આવીને આપણને એમ કહે કે, ‘આઈ એમ યોર ફ્રેન્ડ’ એ સાચો મિત્ર. જેમ એક રૂપિયો એ એક લાખ રૂપિયા નથી, પરંતુ એ એક લાખ રૂપિયામાંથી એકડો નીકળી જાય તો એ લાખ રૂપિયા પણ લાખ રૂપિયા રહેતા નથી. લાખ રૂપિયામાં જ્યારે કોઈ એક રૂપિયા જેવું મળે એનું નામ મિત્ર. લાખ રૂપિયામાં રહેલી આ એક રૂપિયાની અધૂરપની પૂર્તિ એ દોસ્તી છે.